पाएं अपने शहर की ताज़ा ख़बरें और फ्री ई-पेपरडाउनलोड करें
गांव भागेश्वरी निवासी एक महिला ने मंगलवार दोपहर अपने घर पर संदिग्ध परिस्थितियों में फांसी लगा ली। मृतका के मायके पक्ष के लोगों ने ससुराल पक्ष के लोगों पर दहेज के लिए प्रताड़ित करने के आरोप लगाए हैं। शव का पोस्टमार्टम बुधवार को करवाया जाएगा। पुलिस ने मामला दर्ज कर लिया है।
गांव मिसरी निवासी युवती की डेढ़ वर्ष पहले ही गांव भागेश्वरी निवासी अमित के साथ शादी हुई थी। महिला के परिजनों ने बताया कि शादी के कुछ समय बाद से ही ससुराल पक्ष के लोगों उनकी बेटी को दहेज कम लाने की बात कहकर प्रताड़ित करना शुरू कर दिया था। मायके पक्ष ने आरोप लगाया कि इसी परेशानी के चलते महिला ने फांसी लगाकर आत्महत्या की है।
घटना की सूचना पाकर तुरंत अचीना चौकी पुलिस मौके पर पहुंची और शव काे अपने कब्जे में ले लिया। जिसके बाद पुलिस मौके पर पहुंची तथा जांच शुरू की। पुलिस ने शव को पोस्टमार्टम के लिए सिविल अस्पताल के डैड हाउस में रखवा दिया है।
अचीना ताल पुलिस चौकी इंचार्ज विकास कुमार ने बताया कि मृतक महिला की मां कमला देवी व चाचा राजेंद्र के बयान के आधार पर मृतका के पति, ससुर, सास व ननद पर धारा 304बी व 498ए के तहत केस दर्ज कर लिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn